་ལས་དུས་ཀྱི་མེ། །རབ་ཏུ་ཚ་བའི་
འོད་ཟེར་གྱིས། །རྟོག་ཚོགས་རི་བོ་རྣམ་པར་བསྲེགས། །ཉམས་རྟོགས་ཕུང་པོ་གཟི་འབར་བྱེད། །
དོན་གཅིག་གསལ་བྱེད། ཁྱོད་ཀྱི་ཕྲིན་ལ་མེ་ཕྲེང་འདིས། །མུན་པའི་གོ་སྐབས་རབ་ཏུ་འཕྲོག །ཡིད་
སྲུབས་དཔུང་གི་ཚོགས་རྣམས་སྲེག །བདག་གི་མི་ཤེས་མུན་པ་འཇོམས། །སྦྱར་བའི་གསལ་བྱེད། ལྟ་
བས་མི་ངོམས་རབ་མཐོ་བརྗིད། །དཀར་མཛེས་ཀུན་མུད་ཚལ་གྱི་འོད། །མགོན་པོ་གྲུ་འཛིན་སྤོར་
གནས་ཤིང༌། །ཏི་སེ་བསིལ་ལྡན་ལྗོངས་ལའོ། །
11

རིས་མེད་ཆོས་རིག་གཏེར་མཛོད་ལས།
སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
དོན་བསྐོར་བའི་རྒྱན། ཁྱེད་སྐུ་འཛམ་བུའི་འཁྲི་ཤིང་རྒྱས། །ཡན་ལག་ཏཱ་ལའི་ལྗོན་པ
བརྟས། །མཁྱེན་གཉིས་དཔག་བསམ་རྐང་འཐུང་བཞད། །འགྲོ་དོན་ནི་ཙུ་ལ་ཡང་དག །ཚིག་བསྐོར་
བའི་རྒྱན། པད་དཀར་སེམས་དཔའ་པདྨའི་སྤྱན། །ལག་ན་པདྨ་པདྨའི་རིགས། །པདྨའི་ལྗགས་ལྡན་
པདྨ་གནས། །ཁྱེད་མཐོང་ཡིད་ཀྱི་པདྨོ་རྒྱས། །གཉིས་ཀ་བསྐོར་བའི་རྒྱན། མགོན་པོ་འཇིག་རྟེན་
དབང་ཕྱུག་མཆོག བདུད་བཞིའི་གཡུལ་ལས་རྣམ་པར་རྒྱལ། ས་ཡི་ཚངས་ཆེན་མི་ཡི་བདག དགྲ་
ཟླའི་གཡུལ་ལས་རྣམ་པར་རྒྱལ། །བྱུང་བ་འགོག་པ། བྱང་ཆུབ་སེམས་དཔའི་སྙིང་རྗེ་ཡིས། །ཁམས་
གསུམ་པ་ལས་རྒྱལ་བ་ནི། མི་སྲིད་ཅེ་ན་ཏིང་འཛིན་དང༌། །ཐབས་མཁས་རྨད་པོ་ཆེ་ལས་སོ། །ད་ལྟ་
འགོག་པ། བརྩེ་ལྡན་མགོན་པོ་ཅི་སླད་དུ། །དབུ་དང་ཕྱག་ནི་རྣམ་མང་བྱེད། །ཁྱོད་ཀྱི་སྤྱན་རས་
གཡོས་པས་ཀྱང་། །འགྲོ་ཀུན་གཏན་བདེའི་ས་ལ་འགོད། །འབྱུང་འགྱུར་འགོག་པ། ཐར་པའི་ལམ་
མཁན་འཕགས་མཆོག་ཁྱེད། །ཞི་བདེའི་གནས་ལ་ཕྱོགས་གྱུར་ན། །འགྲོ་ཀུན་ཐར་པའི་མིག་ལྡོང་
ཞིང་། །ཐུགས་བསྐྱེད་མདུད་པ་བོར་བར་འགྱུར། ཆོས་འགོག་པ། མགོན་པོ་ཁྱེད་ཀྱི་ཐུགས་རྗེ་ནི། །
བསིལ་བ་ཉིད་དུ་གནས་པ་རྫུན། །ཕྲིན་ལས་ཡེ་ཤེས་མེ་པོ་ཆེས། །བདག་རྒྱུད་དུག་ལྔའི་ཕུང་པོ་
བསྲེགས། །ཆོས་ཅན་འགོག་པ། འཇིག་རྟེན་དབང་ཕྱུག་ཁྱོད་ཀྱི་སྐུ། །མཚན་དང་དཔེ་བྱད་ལྡན་ནོ་
ཞེས། །དཔག་དཀའ་ཐུགས་རྗེ་བསིལ་འོད་ལས། ཁྱོད་སྐུ་ཐུགས་རྗེས་དུ་མ་གྱུར། །
རྒྱུ་འགོག་པ། ཁྱོད་སྐུ་མི་བཟད་དམར་བ་དང༌། །ཟ་བྱེད་ཁྲག་གོས་མི་སྡུག་པའི། །
གཟུགས་ངོམ་དམྱལ་བར་ཁྲིད་གྱུར་ཀྱང་། །ཉེས་པ་མེད་ཕྱིར་བདག་མི་འཇིགས། །འབྲས་བུ་འགོག་པ།
རྗེ་བཙུན་གང་ནི་རིང་དུ་གནས། །ཉོན་མོངས་ནད་ཀྱི་ཟུག་རྔུས་གཙེར། །རྣམ་སྨིན་སྤྲིན་གྱི་ཀ་བ་ཡིས། །
བརྡུངས་ཀྱང་བདག་ལུས་མི་ཞིག་ཅི། །རྗེས་གནང་གིས་འགོག་པ། མགོན་ཁྱོད་ཞི་བདེ་ཉེར་
མཛོད་ན། །དེ་ལྟར་མཛད་ལ་ཅི་བདེར་བཞུགས། །ཆུ་བུར་ལུས་ཅན་འགྲོ་ཚོགས་རྣམས། །མི་བཟད་
དམྱལ་བར་ལྷུང་ལས་ཅི། །དབང་གིས་འགོག་པ། མགོན་ཁྱོད་གང་དུ་གཤེགས་པའི་སར། །གདུལ་
བྱའི་འགྲོ་བ་བསམ་འདས་ཤིང་། །ཐུགས་རྗེས་བདག་ཅག་འཚོ་འགྱུར་ཡང་། །ཞིང་འདིའི་མགོན་དུ་
རྟག་བཞུགས་ཤིག །མ་གུས་པས་འགོག་པ། བདག་ཅག་ཐར་འདོད་བསམ་པ་ལ། །འཁོར་བ་འདོད་
12

མེ་ལོང་མའི་སརྒ་གསུམ་གྱིས་བསྟན་དོན་དཔེར་བརྗོད་ཀྱི་སྒོ་ནས་འཇིག་རྟེན་དབང་ཕྱུག་སྤྱན་རས་གཟིགས་ལ་བསྔགས་པ།
པ་མ་ཡིན་ཏེ། །མགོན་པོ་སྐྱབས་སམ་དོར་ཡང་རུང༌། །རང་གི་གནས་ཚུལ་སྨྲོས་པ་ལགས། །ཤིས་
བརྗོད་ཀྱིས་འགོག་པ། མགོན་ཁྱོད་ཅིས་ཀྱང་ཞིང་གཞན་དུ། །གཤེགས་ན་ཕྲིན་ལས་རྒྱས་གྱུར་ཅིག །
གང་ཁྱོད་གཤེགས་ཤུལ་བདག་ཅག་རྣམས། །བསྐལ་ཆེན་སྟོང་དུ་འཁྲུལ་གྱུར་ཅིག །རྩུབ་མོས་
འགོག་པ། མགོན་ཁྱོད་འགྲོ་དོན་གཞན་ཕྱོགས་ན། །ལྗོངས་འདིར་རྒྱལ་ཚབ་གཞན་དུ་འཚོལ། །
ཐུགས་རྗེས་འཚོ་བ་བདག་ཅག་ནི། །འཇིག་རྟེན་ཕ་རོལ་འགྲོ་ལས་ཅི། །གྲོས་ཀྱིས་འགོག་པ། ཅིས་
ཀྱང་གཤེགས་ན་མྱུར་དུ་བཞུད། །ཕྱི་ནས་བདག་ཅག་དམྱལ་བ་ཡི། །འཇིག་རྟེན་སྐྱེས་པའི་འོ་དོད་ཀྱི། །
མགོན་པོའི་ཕྲིན་ལས་གེགས་བྱེད་འགྱུར། །འབད་པས་འགོག་པ། མགོན་ཁྱོད་དགྱེས་ཕྱིར་ཕྲིན་
ལས་ཀྱིས། །ཤིང་རྟ་གཞན་དུ་བསྒྱུར་མཛོད་ཅེས། །བརྗོད་པར་སེམས་ཀྱང་བཞུགས་ཤིག་པར། །
མགྲིན་པས་སྨྲ་བས་བདག་ཅི་བྱེད། །གཞན་དབང་འགོག་པ། མགོན་པོ་སྐད་ཅིག་མ་མཐོང་ཡང་། །
མི་བཟོད་སྡུག་བསྔལ་བྱེད་འདི་ལ། །གཞན་དུ་གཤེགས་ཞེས་བགྲོ་གླེང་མཛོད། །དེ་ཡིས་ཅི་འདོད་
བདག་གིས་འཚལ། །ཐབས་ཀྱིས་འགོག་པ། གང་གི་ཕྲིན་ལས་གསེར་གྱི་འཁོར་ལོ་རྩིབས་སྟོང་རབ་
དུ་བཀྲ་བ་ནི། །གདུལ་བྱའི་ཞིང་ཁམས་གཞན་དག་སྐྱོང་བའི་དོན་དུ་མངོན་པར་ཕྱོགས་གྱུར་པའི། །
ཁྱོད་དང་བྲལ་བའི་སྡུག་བསྔལ་ཁུར་པོ་བདག་ཅག་འགྲོ་བ་ཡོངས་ཀྱིས་ནི། །བཟོད་པར་བགྱི་ཡི་
རིགས་དྲུག་འཁྲུལ་སེལ་ལྷ་ཡི་བདུད་རྩིའི་ཆུ་གཏེར་སྩོལ། །
ཁྲོ་བས་འགོག་པ། ཁྱོད་ཀྱིས་རྒྱ་ཆེན་བཟང་པོ་སྤྱོད་པའི་ཐུགས་བསྐྱེད་གོ་ཆ་བཙན་པོ་དག །
ཡོངས་སུ་བོར་ནས་ཞིང་འདི་སྤངས་ཏེ་གཞན་དུ་གཤེགས་ཞེས་ལན་མང་དུ། །སྒྲོགས་པའི་ལྷ་ཁྱོད
དམ་བཅའ་ཉམས་ཤིང་འགྲོ་ལ་བརྩེ་བ་མི་ལྡན་པའི། །ཤིང་རྟ་ཁ་ལོ་མ་བསྒྱུར་ན་ཡང་མགོན་པོས་
བདག་ཅག་རྣམས་ལ་ཅི། །སྙིང་རྗེས་འགོག་པ། ཡིད་བཞིན་ནོར་བུ་འཇིག་རྟེན་མགོན་པོ་ལ། །སྙིང་
ནས་མ་དད་འགྲོ་བ་རྨོངས་པ་དག །རྙེད་དཀའི་དལ་འབྱོར་རིན་ཆེན་ཐོབ་དུས་འདིར། །རང་སྡུག་
རང་གིས་སྦྱོར་བ་ཨ་ཙ་མ། །འགྱོད་པས་འགོག་བ། མགོན་པོའི་ཕྲིན་ལས་ཞི་བསིལ་ཡིད་འོང་མེ་
ཏོག་ཆར་བ་དག །མཚོན་དུ་བལྟས་ཤིང་འཁོར་བའི་མེ་འོབས་སྐྱེས་མོས་ཚལ་དག་ཏུ། །མཐོང་ནས་
འདོད་ཡོན་ཧ་ལའི་སྡོང་པོར་དགའ་བས་ལོངས་སྤྱོད་པས། །ད་གཟོད་རང་སྲོག་འཕྲོག་པར་ཤེས་ཀྱང་
13

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
ལུས་འདི་བོར་བར་ཉེ། །ཐེ་ཚོམ་འགོག་པ། ཅི་འདི་པདྨ་རཱ་གའི་རི་བོར་སྣང་བྱེད་འབུམ་གྱིས་འཁྱུད་
པའམ། །འཇིག་རྟེན་དབང་ཕྱུག་གཞོན་ནུའི་གར་རོལ་ངན་སོང་དོང་སྤྲུགས་ཡིན་ནམ་ཅི། །སྙན་
བརྗིད་ཡིད་མཁར་འོང་བ་ཚངས་པའི་དབྱངས་ཀྱི་སྒྲ་ཡིས་མི་མཛད་ཞིང༌། །འགེངས་འདི་རཱ་གའི་ལྷུན་
པོ་མ་ཡིན་གཞོན་ནུ་འཁོར་བ་དོང་སྤྲུག་གོ །སྦྱར་བའི་འགོག་པ། མཚན་མོའི་མགོན་པོ་འདབ་བརྒྱ་
པར། །སྡང་ཞིང་རབ་དྭངས་ཨུཏྤལ་དགྱེས། །ཁྱོད་ཞལ་ཟླ་གཞོན་ཡོད་བཞིན་དུ། །རི་བོང་ཅན་གྱིས་
དགོས་པ་ཅི། །དོན་གཞན་འགོག་པ། ཟབ་ཡངས་ཤེས་བྱ་ཀུན་མཁྱེན་ཐུགས། །ད་དུང་རྒྱས་ལ་
རིངས་འདི་མཚར། །རྒྱ་མཚོར་ཆུ་ཀླུང་མ་ལུས་པ། །རྒྱུད་དུ་བབས་ཀྱང་ཚིམ་པ་བྲལ། །རྒྱུ་ཡིས་
འགོག་པ། ཉོན་མོངས་གཡུལ་ལས་རྣམ་རྒྱལ་དཔའ་བོ་ཞེས། །མགོན་པོ་ཁྱོད་ལ་བསྔགས་པ་བརྗོད་
མིན་ཏེ། །བདེ་གཤེགས་བྱང་ཆུབ་ལམ་དུ་ཞུགས་ནས་ཀྱང༌། །གྲངས་མེད་དུ་མར་ལེགས་བྱས་དག་
གི་མཐུས། །
ཀུན་ཁྱབ་ཀྱི་དོན་གཞན་བཀོད་པ། མགོན་པོའི་ཕྲིན་ལས་འགྲོ་འདུལ་གར། །གང་འདུལ་
དེར་སྣང་བསྒྱུར་པ་ལས། །རྟག་ཅིང་བརྟན་པ་མ་ཡིན་ཕྱིར། །འདི་ཞེས་ངེས་པ་སུ་ཡིས་རྙེད། །ཁྱད་
པར་ལ་གནས་པའི་དོན་གཞན་བཀོད་པ། མགོན་པོའི་ཐུགས་རྗེའི་གྲུ་ཆར་གྱིས། །འགྲོ་ལ་དགའ་བ་
སྦྱིན་པ་སྟེ། །འཇིག་རྟེན་ཕན་བདེ་བྱེད་པ་དག །ཀུན་་གྱི་ཡི་གར་འོང་བ་ཆོས། །སྦྱར་བ་ཅན་གྱི་དོན་
གཞན་བཀོད་པ། ཁྱོད་ཀྱི་ཕྲིན་ལས་བསིལ་ཟེར་གྱིས། །སྲིད་གསུམ་ཡིད་ལ་དགའ་བ་སྦྱིན། གདུང་
བ་སེལ་བྱེད་བདུད་རྩིའི་མཛོད། །འགྲོ་བའི་སྙིང་སྡུག་མ་ཡིན་ནམ། །འགལ་བའི་དོན་གཞན་བཀོད་པ།
མགོན་ཁྱོད་བྱང་ཆུབ་མ་བརྙེས་ཚུལ་བསྟན་ནའང་། །འགྲོ་དོན་ནས་སངས་རྒྱས་རྣམས་ལས་ཆེས་
ཆེར་དཔའ། །ཡིད་བཞིན་ནོར་བུ་བེམ་པོའི་ཆོས་ཅན་གྱིས། །དགོས་འདོད་གྲུ་ཆར་འབེབས་ལས་
ཁྱད་པར་འཕགས། །མི་འོས་པའི་དོན་གཞན་བཀོད་པ། མགོན་པའི་ཐུགས་རྗེའི་ཆུ་འཛིན་ལས། །
འབབ་པ་ཞི་བསིལ་བདུད་རྩིའི་རྒྱུན། །མེ་ཚོགས་ཉིད་དུ་མངོན་འགྱུར་པ། །འདོད་ལ་བརྐམ་པ་དག་
འདི་འདྲ། །འོས་པའི་དོན་གཞན་བཀོད་པ། མགོན་པོ་བྱམས་པའི་འོད་ཟེར་གྱིས། །ལོག་ལྟ་ཅན་
རྣམས་གདུང་བར་བྱེད། །ཚ་ཟེར་ཅན་གྱི་དཀྱིལ་འཁོར་དང༌། །མཚུངས་པས་དེ་དག་རིགས་པའོ། །
14

མེ་ལོང་མའི་སརྒ་གསུམ་གྱིས་བསྟན་དོན་དཔེར་བརྗོད་ཀྱི་སྒོ་ནས་འཇིག་རྟེན་དབང་ཕྱུག་སྤྱན་རས་གཟིགས་ལ་བསྔགས་པ།
འོས་ཤིང་མི་འོས་པའི་དོན་གཞན་བཀོད་པ། མ་རུངས་བློ་ལྡན་ཁྱོད་ཀྱིས་འཇོམས་བྱེད་མོད། །སྙིང་
ནས་སྐྱབས་གསོལ་བདག་ཅག་ཅི་སླད་འཇོམས། །མི་བཟད་སྲོག་འཕྲོག་དག་གིས་བྱེད་པའི་ལས། །
འཆི་སོས་བདུད་རྩི་སྨན་གྱིས་བྱེད་འོས་སམ། །
བཟོད་པའི་ཕར་ཕྱིན་ཁྱོད་ཀྱང་ཁྲོ་སྲིད་ན། །
མི་འོས་ཤིང་འོས་པའི་དོན་གཞན་བཀོད་པ།
དུག་ལྔའི་འཁྲི་ཤིང་རྒྱས་རྣམས་ཅིས་མི་ཁྲོ། །སཱ་ལའི་ལོ་མའི་རེག་པས་འབིགས་སྲིད་ན། །འཇིགས་
ཆེན་སྤུ་གྲིས་ཅི་ཕྱིར་འཇོམས་མི་འགྱུར། །གཅིག་ལྡོག་ཅན། མི་གཡོ་བརྟན་ཅིང་མཐོ་བ་དང༌། །གཟི་
བརྗིད་ལྡན་སོགས་ཡོན་ཏན་གྱིས། ཁྱོད་དང་རི་རབ་མཚུངས་ཐ་དད། ཁྱོད་མཐོང་ཙམ་གྱིས་འཁྲུལ་
ཞིག་འགྱུར། །གཉིས་ལྡོག་ཅན། རྟ་བདུན་ཅན་དང་མགོན་པོ་ཁྱོད། །དུས་ལས་མི་འདའ་མུན་པ་
སེལ། །འདི་ནི་ཀརྐེ་ཏ་དང་མཚུངས། །ཁྱེད་སྐུ་མུ་ཏིག་ལྷུན་པོའོ། །སྦྱར་ལྡོག །ཁྱོད་དང་ནོར་བུ་
འཇིག་རྟེན་རྒྱན། །དཀོན་ཅིང་མཆོག་གྱུར་རྙོག་བྲལ་ཏེ། །ནོར་བུ་བེམ་པོའི་ཆོས་ལྡན་ཅིང༌། །ཁྱོད
ཐུགས་རྒྱ་ཆེ་གཏིང་དཔག་དཀའ། །འགོག་པའི་ལྡོག་པ་ཅན། དུས་ལས་མི་ཡོལ་ཟབ་ཅིང་བརྟན། །
ཡོངས་ལ་དབང་སྒྱུར་ཡིན་མོད་ཀྱང༌། །ཁེངས་པས་དྲེགས་ཤིང་ཉོན་མོངས་ལྡན། །འཁོར་སྒྱུར་མགོན་
པོའི་འགྲན་ཟླ་མིན། །གཏན་ཚིགས་ཅན་གྱི་ལྡོག་པ། །སྟོང་གསུམ་ལྕགས་ཀྱི་ར་བ་བཅས་པ་ཡི། །
ཡངས་པའི་ཁྱོན་ལ་མངའ་དབང་བསྒྱུར་ན་ཡང༌། །མཐོ་རིས་ཙམ་ལས་སླར་ཡང་ལྡོག་པའི་ཕྱིར། །
ཉོན་མོངས་ཅན་ནི་ཁྱོད་ལས་བྱེ་བས་དམན། །རྟེན་གྱི་དབྱེ་བའི་རྡོག་པ། ཁྱོད་ཀྱི་གསུང་དང་སྤྲིན་
ཁོང་ལས་བེ་བས་དམན། །ཆེན་གྱི་དབེ་བའི་ཆོག་པ། ཁོང་གི་གསང་དང་སི་
གྱི་སྒྲ། །འདི་དག་གི་ཡང་ཁྱད་པར་ནི། སྤྲིན་སྒྲ་ནམ་མཁར་སྒྲོགས་པ་དང༌། །ཁྱོད་གསུང་ཉིད་ཀྱི་
མགུལ་ལས་སོ། །དཔེ་ཅན་ལྷག་པའི་ལྡོག་པ་ཅན། །བསིལ་ལྡན་རི་བོར་མཚན་དཔེ་དང་། །དྲུག་
ཅུའི་དབྱངས་ཀྱི་བརྗོད་པ་མེད། །ཁྱོད་སྐུ་ཡོན་ཏན་དེ་རྣམས་ཀྱིས། །མཛེས་པའི་ཁྱད་པར་དག་དང་
ལྡན། །
མཚུངས་ཆོས་སྒྲས་ཟིན་འབྱེད་བྱེད་ཀྱང་མཚུངས་པའི་ལྡོག་པ་ཅན། ཁྱོད་ཀྱི་སྐུ་དང་ཡིད་
བཞིན་ནོར། །གཟི་བརྗིད་ལྡན་ཅིང་མཆོག་གྱུར་ཏེ། །ནོར་བུ་ལས་ནི་འཕྲལ་བདེ་དང༌། །ཁྱོད་ལས་
གཏན་གྱི་བདེ་བ་འབྱུང༌། །མཚུངས་ཆོས་ཤུགས་ལ་བསྟན་ཅིང་འབྱེད་བྱེད་སྒྲས་ཟིན་པའི་ལྡོག་པ་
15

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
ཅན། ཁྱོད་སྐུ་འདབ་སྟོང་གདུལ་བྱའི་ཡོད་མཚོའི་རྒྱན། །བཅུ་དྲུག་ཆ་ལྡན་ནམ་མཁའི་མཛེས་རྒྱན་ཏེ། །
ནམ་མཁའི་དྲི་མེད་ཆགས་སོགས་སྐྱོན་མི་སྲིད། །གདུལ་བྱའི་ཡིད་མཚོའི་རྙོག་པ་ཕྱིས་སུ་དྭངས། །
རིགས་མཐུན་ལྡོག་པ། མགོན་པོའི་ཐུགས་རྗེའི་འོད་ཀྱིས་མི་སྣང་ཞིང་། །འོད་ལྡན་རྟ་བདུན་ཟིལ་
གྱིས་མི་ལྡོག་པའི། །གཏི་མུག་མུན་པས་རིག་པ་སྒྲིབ་བྱེད་ཅིང་། །འདི་ཕྱིའི་གཏན་གྱི་འདུན་མ་ངང་
གིས་བཤོལ། །རྒྱུ་གཞན་ཅུང་ཟད་སྟོན་པའི་སྲིད་པ་ཅན་ལས་ཕྱི་དུས་ལ་སྦྱར་བ། མ་བསྐྱོད་རྐང་
འཐུང་ཟློས་གར་སྒྱུར། །མ་བྲིས་གཡུ་ཡི་ནེའུ་སིང་དཀྲ། །མ་བོས་སྤུ་སྡུག་སྐད་སྙན་སྒྲོགས། །སྐྱེ་
འགྲོའི་ཡིད་རབ་དགའ་བར་བྱེད། །ནང་ལུས་ལ་སྦྱར་བ། མ་བཀྲུས་དཀར་བའི་མདངས་ལྡན་ལུས། །
མ་བཅོས་མཚན་དཔེའི་འདབ་བརྒྱ་བཞད། །མ་བསྐྱིལ་དམ་ཆོས་བདུད་རྩིའི་གཏེར། །མགོན་པོ་ཁྱོད་
ཀྱི་སྐུ་འདིའོ། །རང་གི་ངོ་བོ་ཙམ་སྟོན་པའི་སྲིད་པ་ཅན། རང་བཞིན་གྱིས་ནི་བཟོད་དང་ལྡན། །མ་
བསྒྲུབས་ན་ཡང་རྫུ་འཕྲུལ་མངའ། །རྒྱུ་མེད་པར་ཡང་འགྲོ་བའི་གཉེན། །མ་འབད་རྫོག